▫️ลักษณะร้าน ที่จอดรถ▫️
เป็นร้านอาหารขนาดใหญ่ร้านเดียวในโซนริมคลองร.5 เลยทีเดียว สวยหรูเป็นสง่าโดดเด่นเมื่อเทียบกับบรรยากาศในโซนใกล้เคียงกัน .. ส่วนตัวเป็นร้านที่ไปทานค่อนข้างบ่อยเนื่องจากอยู่ใกล้บ้านมาก

ร้านเป็นลักษณะคล้ายบ้านขนาดใหญ่ 3 ชั้น โดยเปิดให้บริการที่ชั้น 1 และ 2 (ชั้น 3 น่าจะเป็นห้องพักส่วนตัวของเจ้าของ) ชั้น 2 มีกั้นเป็นห้องแยกด้วย แต่ยังไม่เคยไปนั่งกินที่ชั้น 2 เลย

โต๊ะ เก้าอี้ จาน ชาม ร้านนี้ใช้ของดูดีหรูหราทีเดียว โต๊ะเก้าอี้เป็นไม้หนักอึ้งเลยทีเดียว

ที่จอดรถ .. ตอนเปิดร้านใหม่ๆจอดรถลำบากหน่อย แต่ปัจจุบันทางร้านปรับปรุงที่จอดรถใหม่ มีลานด้านหน้าและด้านหลัง ใหญ่โตจอดได้เยอะอยู่

▫️การบริการ ระยะเวลารอ▫️
เคยไปเจอช่วงที่คนเยอะอยู่ 2-3 ครั้ง รอนานมากจริงๆ ทั้งรับ order รออาหาร รอคิดเงิน มี 2 ครั้งที่รออาหารเกือบชม. แต่ส่วนใหญ่ที่เจอ คนไม่ได้เยอะมาก ก็รออาหารประมาณ 10-15 นาทีได้

▫️อาหาร▫️
ถูกใจเป็นบางอย่างนะ

หมูตุ๋น - เป็นเมนูแนะนำของร้าน แต่ส่วนตัวเฉยๆนะ

กุ้งผัดสะตอกะปิ - จานนี้ก็ยังไม่โดน

ยำมะม่วง - อันนี้ใช้ได้

คอหมูย่าง - หมูไม่มีมัน นิ่ม ไม่เหนียว อร่อยดี ????????

แกงป่า - รสชาติดี เผ็ดจัดจ้านถูกใจ ????????

อ๋อ ไอติมก็อร่อยนะ เดินไปเลือกรสชาติในตู้ได้เลยจ้า

▫️ราคา▫️
กับข้าวราคาอยู่ที่ประมาณ 150-200 บาท ปกติไปกินจะสั่ง 2 อย่างก็ตกที่สี่ร้อยกว่าๆ

ราคาเหมือนจะแพง แต่เป็นอาหารจานโตปริมาณเยอะ ส่วนตัวว่าไม่ได้แพงมากนัก

▫️สรุป▫️
ส่วนตัวไปกินบ่อยเพราะใกล้บ้าน ... ถ้าถามว่าชอบมั้ย มันก็โอเคนะ แต่ก็ไม่ได้อร่อยมากขนาดนั้น ราคาต่อจานสูงหน่อย แต่ก็ได้ปริมาณเยอะนะ